Diari Oficial de la Generalitat Valenciana


Sumari del DOGV 7737, del 09-03-2016 (2016/1619)

Informació pública de l'actualització normativa i revisió d'excepcions aplicables a la ZAS de Woody.
----------------------------------------------------------------------------------------------------

### Dades del document

Número de DOGV
:   7737

Data del DOGV
:   09-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1619


Organisme emissor
:   Ajuntament de València

Tipus de document
:   Anunci

Informació pública de l'actualització normativa i revisió d'excepcions aplicables a la ZAS de Woody. [2016/1619]  
En virtut del que disposen els articles 29 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, 22 del Decret 104/2006, de 14 de juliol, del Consell, de planificació i gestió en matèria de contaminació acústica, i 52 de l'Ordenança Municipal de Protecció contra la Contaminació Acústica, i de conformitat amb allò que ha acordat la Junta de Govern Local amb data 26 de febrer de 2016, s'obri un període d'informació pública per un termini de 30 dies, comptats a partir de l'endemà de la data de publicació del present anunci en el Diari Oficial de la Comunitat Valenciana, a fi de que qualsevol persona física o jurídica puga examinar el contingut de la proposta d'actualització normativa i revisió del règim d'excepcions aplicable a la zona acústicament saturada (ZAS) de Woody, i formular davant d'este Ajuntament totes les al·legacions que estime oportunes respecte d'això.  
La zona acústicament saturada, coneguda com a ZAS de Woody, va ser aprovada per un acord del Ple de l'Ajuntament de València, en la sessió ordinària celebrada el dia 24 de novembre de 2006, i comprén l'àmbit urbà delimitat pel carrer Gascó Oliag i les avingudes de Catalunya, de Blasco Ibáñez i del Primat Reig.  
El contingut de l'esmentat document sotmés a tràmit d'informació pública serà accessible en les dependències municipals de l'avinguda França número 60, Servici de Qualitat i Anàlisi Mediambiental, Contaminació Acústica i Platges, així com al tauler d'edictes electrònic de l'espai web municipal, www.valencia.es.  
Així mateix, a partir del dia següent al de la data de publicació del present anunci en el Diari Oficial de la Comunitat Valenciana ?i fins a la publicació del corresponent anunci en relació a l'aprovació final i posada en marxa de la present actualització normativa i revisió d'excepcions?, serà aplicable amb caràcter cautelar el que establix el punt 2 de la proposta sotmesa a informació pública, que establix la següent limitació horària per a la celebració de revetles en la ZAS de Woody:  
  
«L'horari màxim per a la celebració de revetles, amb caràcter general, serà fins a les 22.00 hores, excepte autorització expressa en les festivitats de Falles, Sant Joan, Nit de Nadal, Nit de Cap d'Any i Reis, sent necessari un informe favorable del servici municipal encarregat de coordinar el control de la contaminació acústica en la ciutat de València».  
  
Cosa que es fa pública per a general coneixement.  
  
València, 4 de març de 2016.- El secretari: Hilario Llavador Cisternes.